# Nocardia

Nocardia és un gènere de bacteris grampositius que es troben, amb algunes excepcions, en sòls rics en matèria orgànica arreu del món. Són catalasapositius i tenen forma de bacil filamentós; semblen fils allargats. Edmond Nocard (1850-1903), veterinari i microbiòleg francès, els va descriure per primera vegada l'any 1888. Algunes espècies són patogèniques i causen nocardiosi, una infecció poc comuna inclosa en la llista de les malalties tropicals desateses. La majoria de les infeccions causades per Nocardia s'adquireixen per inspiració directa del bacteri o per traumatismes. Són uns bacteris difícils d'aïllar i amb capacitat de desenvolupar resistència als fàrmacs antimicrobians i antituberculosos, encara que molts casos de nocardiosi responen bé al tractament amb cotrimoxazole i/o linezolid (un antibiòtic oxazolidinònic). Les infeccions cutànies causades per certes espècies de Nocardia poden ser tractades amb èxit emprant amoxicil·lina/àcid clavulànic. A Espanya, les pneumònies per Nocardia spp. són poc comunes, però el seu índex de mortalitat és alt, ja que acostumen a desenvolupar-se en pacients amb un estat general precari. Les nocardiosis també es veuen en peixos i en mamífers no humans. Diverses nocàrdies intervenen en el procés de fangs activats. Algunes altres tenen utilitats en la indústria alimentària o en la farmacèutica. Hi ha espècies del gènere que tenen la propietat de degradar el cautxú.

## Cultiu

Les colònies de Nocardia presenten un aspecte variable, particularment quan creixen en un mitjà amb nutrients limitats. Creixen lentament sobre medis de cultiu no selectius i són estrictament aeròbics, amb la facultat de créixer en un ampli rang de temperatures. Algunes espècies presenten una resistència acidoalcohòlica parcial (en el sentit que es necessita utilitzar una solució menys concentrada d'àcid sulfúric o clorhídric durant el procediment de tinció), a causa de la presència d'àcids micòlics de longitud intermèdia en la seva paret cel·lular i poden ser confoses amb membres del gènere Mycobacterium. L'ús d'un medi de cultiu químicament definit facilita l'aïllament selectiu de Nocardia spp. en mostres clíniques contaminades, com poden ser les d'esput, rentat broncoalveolar, aspirat traqueal, líquid cefalorraquidi o les secrecions d'un micetoma.
La majoria de les soques tenen «factor de cordó» (6-6 dimicolat de trehalosa), un important factor de virulència. Són catalasapositives i poden créixer fàcilment en els medis de cultiu més utilitzats. Les colònies es fan visibles en 3-5 dies; no obstant això, de vegades hi calen perllongats períodes d'incubació (2-3 setmanes). Avui dia, és possible la detecció directa de Nocardia en mostres clíniques emprant diversos procediments diagnòstics basats en la biologia molecular. El gènere inclou més de 115 espècies, de les quals almenys 40 han estat aïllades d'éssers humans (dades de l'any 2021).

## Virulència

Les diferents espècies de Nocardia són bacteris patògens de baixa virulència; per la qual cosa solament són clínicament significants com a causants d'infeccions oportunistes en subjectes de sistema immunitari feble, com ara nens, ancians i pacients immunodeficients. Rares vegades, aquests bacteris són l'origen de pnèumonies i abscessos en individus amb malalties neuromusculars cròniques. Els factors de virulència nocardials són els enzims catalasa i superòxid dismutasa (que inactiven les espècies reactives de l'oxigen secretades pels neutròfils polimorfonuclears que, d'una altra manera, serien tòxiques per al bacteri, a més d'un «factor de cordó» que interfereix amb la fagocitosi dels macròfags i que també evita la fusió en la cèl·lula hoste de les vesícules fosfolipídiques del fagosoma amb el lisosoma).

## Referències

* ↑ «Genus Nocardia» (en anglès). List of Prokaryotic names with Standing in Nomenclature. [Consulta: 24 maig 2024].
* ↑ Díaz-Santana, P; Fernández, A; Díaz-Delgado, J; Vela, AI; Domínguez, L; Suárez-Santana, C; Puig-Lozano, R; Fernández-Maldonado, C; et al «Nocardiosis in Free-Ranging Cetaceans from the Central-Eastern Atlantic Ocean and Contiguous Mediterranean Sea» (en anglès). Animals (Basel), 2022 Feb 11; 12 (4), pp: 434. DOI: 10.3390/ani12040434. PMC: 8868302. PMID: 35203142 [Consulta: 16 febrer 2024].
* ↑ Carrasco, G; Monzón, S; San Segundo, M; García, E; Garrido, N; Medina-Pascual, MJ; et al «Molecular Characterization and Antimicrobial Susceptibilities of Nocardia Species Isolated from the Soil; A Comparison with Species Isolated from Humans» (en anglès). Microorganisms, 2020 Jun 15; 8 (6), pp: 900. DOI: 10.3390/microorganisms8060900. PMC: 7355893. PMID: 32549367 [Consulta: 8 febrer 2024].
* ↑ Rathish, B; Zito, PM «Nocardia» (en anglès). StatPearls [Internet]. StatPearls Publishing LLC, 2023 Ag 7; NBK560872 (rev), pàgs: 9. PMID: 32809707 [Consulta: 9 febrer 2024].
* ↑ Mehta, HH; Shamoo, Y «Pathogenic Nocardia: A diverse genus of emerging pathogens or just poorly recognized?» (en anglès). PLoS Pathog, 2020 Mar 5; 16 (3), pp: e1008280. DOI: 10.1371/journal.ppat.1008280. PMC: 7058287. PMID: 32134995 [Consulta: 8 febrer 2024].
* ↑ Rawat, D; Rajasurya, V; Chakraborty, RK; Sharma, S «Nocardiosis» (en anglès). StatPearls [Internet]. StatPearls Publishing LLC, 2023 Jul 31; NBK526075 (rev), pàgs: 7. PMID: 30252331 [Consulta: 8 febrer 2024].
* ↑ Duggal, SD; Chugh, TD «Nocardiosis: A Neglected Disease» (en anglès). Med Princ Pract, 2020; 29 (6), pp: 514-523. DOI: 10.1159/000508717. PMC: 7768126. PMID: 32422637 [Consulta: 9 febrer 2024].
* ↑ Lam, JC; Chan, WW; Walsh, JF «Disseminated nocardiosis in an immunocompetent host with occupational exposure» (en anglès). IDCases, 2022 Set 26; 30, pp: e01620. DOI: 10.1016/j.idcr.2022.e01620. PMC: 9526183. PMID: 36193105 [Consulta: 10 febrer 2024].
* ↑ Wang, A; Xu, Q; Wang, Y; Liao, H «Orbital and intracranial Nocardia farcinica infection caused by trauma to the orbit: a case report» (en anglès). BMC Infect Dis, 2019 Nov 8; 19 (1), pp: 953. DOI: 10.1186/s12879-019-4605-z. PMC: 6842245. PMID: 31703558 [Consulta: 8 febrer 2024].
* ↑ Zhao, P; Zhang, X; Du, P; Li, G; et al «Susceptibility profiles of Nocardia spp. to antimicrobial and antituberculotic agents detected by a microplate Alamar Blue assay» (en anglès). Sci Rep, 2017 Mar 2; 7, pp: 43660. DOI: 10.1038/srep43660. PMC: 5333629. PMID: 28252662 [Consulta: 8 febrer 2024].
* ↑ Margalit, I; Lebeaux, D; Tishler, O; Goldberg, E; Bishara, J; et al «How do I manage nocardiosis?» (en anglès). Clin Microbiol Infect, 2021 Abr; 27 (4), pp: 550-558. DOI: 10.1016/j.cmi.2020.12.019. ISSN: 1469-0691. PMID: 33418019 [Consulta: 3 maig 2024].
* ↑ Ji, Y; Su, F; Hong, X; Chen, M; Zhu, Y; et al «Successful treatment with amoxicillin-clavulanic acid: cutaneous nocardiosis caused by Nocardia brasiliensis» (en anglès). J Dermatolog Treat, 2023 Des; 34 (1), pp: 2229467. DOI: 10.1080/09546634.2023.2229467. ISSN: 1471-1753. PMID: 37394975 [Consulta: 9 maig 2024].
* ↑ Ercibengoa, M; Càmara, J; Tubau, F; García-Somoza, D; Galar, A; Martín-Rabadán, P; Marin, M; Mateu, L; García-Olivé, I; Prat, C; et al «A multicentre analysis of Nocardia pneumonia in Spain: 2010-2016» (en anglès). Int J Infect Dis, 2020 Gen; 90, pp: 161-166. DOI: 10.1016/j.ijid.2019.10.032. ISSN: 1878-3511. PMID: 31693939 [Consulta: 8 gener 2024].
* ↑ Yasuike, M; Nishiki, I; Iwasaki, Y; Nakamura, Y; Fujiwara, A; et al «Analysis of the complete genome sequence of Nocardia seriolae UTF1, the causative agent of fish nocardiosis: The first reference genome sequence of the fish pathogenic Nocardia species» (en anglès). PLoS One, 2017 Mar 3; 12 (3), pp: e0173198. DOI: 10.1371/journal.pone.0173198. PMC: 5336288. PMID: 28257489 [Consulta: 25 maig 2024].
* ↑ Garcia Ribeiro, M; Salerno, T; de Mattos-Guaraldi, AL; Ferreira Camello, TC; Langoni, H; et al «Nocardiosis: an overview and additional report of 28 cases in cattle and dogs» (en anglès). Rev Inst Med Trop Sao Paulo, 2008 Maig-Jun; 50 (3), pp: 177-185. DOI: 10.1590/s0036-46652008005000004. ISSN: 1678-9946. PMID: 18516465 [Consulta: 25 maig 2024].
* ↑ Bafghi, MF; Yousefi, N «Role of Nocardia in Activated Sludge» (en anglès). Malays J Med Sci, 2016 Maig; 23 (3), pp: 86-88. ISSN: 1394-195X. PMC: 4934723. PMID: 27418874 [Consulta: 24 maig 2024].
* ↑ Pirog, T; Beregova, K; Geichenko, B; Stabnikov, V «Application of surface-active substances produced by Nocardia vaccinii ІМВ В-7405 for the treatment of vegetables» (en anglès). Ukr Food J, 2019 Mar; 18 (1), pp: 99-109. DOI: 10.24263/2304-974X-2019-8-1-11. ISSN: 2313-5891 [Consulta: 7 març 2024].
* ↑ Sharma, NN; Sharma, M; Bhalla, TC «Nocardia globerula NHB-2 nitrilase catalysed biotransformation of 4-cyanopyridine to isonicotinic acid» (en anglès). AMB Express, 2012 Abr 26; 2 (1), pp: 25. DOI: 10.1186/2191-0855-2-25. PMC: 3403844. PMID: 22537922 [Consulta: 5 abril 2024].
* ↑ Sarkar, B; Gupta, AM; Mandal, S «Insights from the comparative genome analysis of natural rubber degrading Nocardia species» (en anglès). Bioinformation, 2021 Oct 31; 17 (10), pp: 880-890. DOI: 10.6026/97320630017880. PMC: 9070631. PMID: 35574501 [Consulta: 24 maig 2024].
* ↑ Rasouli-Nasab, M; Fatahi-Bafghi, M; Habibnia, S; Heidarieh, P; Eshraghi, SS «Comparison of Various Methods for Isolation of Nocardia from Soil» (en anglès). Zahedan J Res Med Sci, 2017; Feb 13, pp: e6107. DOI: 10.5812/zjrms.6107. ISSN: 2383-2894 [Consulta: 9 febrer 2024].
* ↑ Mendes Muricy, EC; Lemes, RA; Bombarda, S; Ferrazoli, L; Chimara, E «Differentiation between Nocardia spp. and Mycobacterium spp.: Critical aspects for bacteriological diagnosis» (en anglès). Rev Inst Med Trop Sao Paulo, 2014 Set-Oct; 56 (5), pp: 397-340. DOI: 10.1590/s0036-46652014000500005. PMC: 4172110. PMID: 25229219 [Consulta: 10 febrer 2024].
* ↑ Shawar, RM; Moore, DG; LaRocco, MT «Cultivation of Nocardia spp. on chemically defined media for selective recovery of isolates from clinical specimens» (en anglès). J Clin Microbiol, 1990 Mar; 28 (3), pp: 508-512. DOI: 10.1128/jcm.28.3.508-512.1990. PMC: 269653. PMID: 2182669 [Consulta: 24 maig 2024].
* ↑ Bafghi, MF; Heidarieh, P; Soori, T; Saber, S; Meysamie, A; Gheitoli, K; et al «Nocardia isolation from clinical samples with the paraffin baiting technique» (en anglès). Germs, 2015 Mar 2; 5 (1), pp: 12-16. DOI: 10.11599/germs.2015.1066. PMC: 4350862. PMID: 25763363 [Consulta: 25 maig 2024].
* ↑ Vanaporn, M; Titball, RM «Trehalose and bacterial virulence» (en anglès). Virulence, 2020 Des; 11 (1), pp: 1192-1202. DOI: 10.1080/21505594.2020.1809326. PMC: 7549927. PMID: 32862781 [Consulta: 9 febrer 2024].
* ↑ Ding, J; Ma, B; Wei, X; Li, Y «Detection of Nocardia by 16S Ribosomal RNA Gene PCR and Metagenomic Next-Generation Sequencing (mNGS)» (en anglès). Front Cell Infect Microbiol, 2022 Gen 7; 11, pp: 768613. DOI: 10.3389/fcimb.2021.768613. PMC: 8779735. PMID: 35071035 [Consulta: 11 març 2024].
* ↑ Traxler, RM; Bell, ME; Lasker, B; Headd, B; et al «Updated Review on Nocardia Species: 2006-2021» (en anglès). Clin Microbiol Rev, 2022 Des 21; 35 (4), pp: e0002721. DOI: 10.1128/cmr.00027-21. PMC: 9769612. PMID: 36314911 [Consulta: 10 febrer 2024].
* ↑ Yang, J; Hu, D; Yin, K; Li, F; Shi, D «Infectious Diarrhea Caused by Nocardia farcinica in a 19-Month-Old Child» (en anglès). Infect Drug Resist, 2024 Mar 20; 17, pp: 1131-1134. DOI: 10.2147/IDR.S446032. PMC: 10961017. PMID: 38525476 [Consulta: 9 maig 2024].
* ↑ Sanyal, K; Sabanathan, K «Nocardia - Opportunistic chest infection in elderly: A case report» (en anglès). Cases J, 2008 Ag 21; 1 (1), pp: 122. DOI: 10.1186/1757-1626-1-122. PMC: 2542347. PMID: 18718020 [Consulta: 9 febrer 2024].
* ↑ Gutiérrez, C; Céspedes, A; Legarraga, P; Morales, P; Chanqueo, L «Infección por Nocardia cyriacigeorgica en paciente con infección por VIH en etapa SIDA» (en castellà). Rev Chilena Infectol, 2020 Jun; 37 (3), pp: 322-326. DOI: 10.4067/s0716-10182020000300322. ISSN: 0717-6341. PMID: 32853327 [Consulta: 9 febrer 2024].
* ↑ Reddy, YM; Parida, S; Jaiswal, SK; Murthy, JM «Nocardiosis-an uncommon infection in patients with myasthenia gravis: report of three cases and review of literature» (en anglès). BMJ Case Rep, 2020 Des 31; 13 (12), pp: e237208. DOI: 10.1136/bcr-2020-237208. PMC: 7780555. PMID: 33384345 [Consulta: 25 maig 2024].
* ↑ Beaman, BL; Black, CM; Doughty, F; Beaman, L «Role of superoxide dismutase and catalase as determinants of pathogenicity of Nocardia asteroides: importance in resistance to microbicidal activities of human polymorphonuclear neutrophils» (en anglès). Infect Immun, 1985 Gen; 47 (1), pp: 135-141. DOI: 10.1128/iai.47.1.135-141.1985. PMC: 261488. PMID: 3880721 [Consulta: 8 febrer 2024].
* ↑ Spargo, BJ; Crowe, LM; Ioneda, T; Beaman, BL; Crowe, JH «Cord factor (alpha,alpha-trehalose 6,6'-dimycolate) inhibits fusion between phospholipid vesicles» (en anglès). Proc Natl Acad Sci USA, 1991 Feb 1; 88 (3), pp: 737-740. DOI: 10.1073/pnas.88.3.737. PMC: 50888. PMID: 1992465 [Consulta: 19 maig 2024].

## Bibliografia

* Conville, Patricia S.; Brown-Elliott, Barbara A.; Smith, Terry; Zelazny, Adrian M. The Complexities of Nocardia Taxonomy and Identification (en anglès). J Clin Microbiol, 2017 Des 26; 56 (1), pp: e01419-17. PMID: 29118169. DOI 10.1128/JCM.01419-17 [Consulta: 10 gener 2024].
* Dhakal, Dipesh; Rayamajhi, Vijay; Mishra, Ravindra; Sohng, Jae Kyung. Bioactive molecules from Nocardia: diversity, bioactivities and biosynthesis (en anglès). J Ind Microbiol Biotechnol, 2019 Mar; 46 (3-4), pp: 385-407. PMID: 30659436. DOI 10.1007/s10295-018-02120-y [Consulta: 13 febrer 2024].
* Soleimani, Mohammad; Masoumi, Ahmad; Khodavaisy, Sadegh; Heidari, Mostafa; et al. Current diagnostic tools and management modalities of Nocardia keratitis (en anglès). J Ophthalmic Inflamm Infect, 2020 Des 2; 10 (1), pp: 36. PMID: 33263838. DOI 10.1186/s12348-020-00228-w [Consulta: 21 maig 2024].
* Sun, Hong; Xie, Xuanmeng; Wang, Yaqi; Wang, Juan; Deng, Tongyang. Clinical screening of Nocardia in sputum smears based on neural networks (en anglès). Front Cell Infect Microbiol, 2023 Nov 29; 13, pp: 1270289. PMID: 1270289. DOI 10.3389/fcimb.2023.1270289 [Consulta: 9 gener 2024].
* Xu, Yili; Qian, Hanyang; Qian, Wen; Dong, Li; Liu, Weiying; Zhu, Yan; et al. Successful rescue of disseminated Nocardia infection with multiple abscesses in a patient with membranous nephropathy after cardiopulmonary resuscitation: A three-year follow-up (en anglès). J Biomed Res, 2024; Gen 25, pp: 1-6. PMID: 38268134. DOI 10.7555/JBR.37.20230107 [Consulta: 8 març 2024].

## Enllaços externs

* Nocardia Microbiology: Morphology, Pathophysiology, Symptoms, Diagnosis, Treatment Medinaz. 2020 Nov (en anglès)
* From Soil to Clinic: The Fascinating Journey of Nocardia Infection USMLE pass. 2021 Jul (en anglès)